مئسوپوتامیالیلارین (بین‌النهرین‌ده یاشایانلارین) اؤلموشلری‌نین مزارلارینا یئمک و موختلیف اشیالار بوراخدیقلاری بیلینمکده‌دیر. بابیل دینی‌نین کانار-عالمی و طبیعت-اوستو وارلیقلارینی ماراقلاندیران قیسمی تامامیله سومئرلردن آلینمیش‌دیر. سومئر میفولوژیاسینا گؤره، "اؤلولر اؤلکه‌سی" نه گئدیب دؤنه بیلن تک آدام ائنکیدو اولموشدور. بئله‌جه ائنکیدو یئنیدن یاشایانلارین دونیاسینا دؤندوگونده، یئر اوزونده یاشایانلارا اؤلوم و "اؤلولر اؤلکه‌سی" حاقیندا موختلیف ایشیقلاندیریجی معلوماتلار وئرمیشدیر. مئسوپوتامیالیلار اؤلولرین روحلاریندان پیس اولانلارین یاشایانلارا موسلط اولدوغو و اونلارا ضرر وئردیکلری اینانجینا صاحیب ایدیلر. اؤلولرین روحلاری گؤروله بیلر و ائشیدیله‌بیلیردی. بونونلا یاناشی هامی وارلیق آدییلا بیلینن کؤمکچی-قورویوجو روحلاردا وار ایدی. بابیلده هر اینسانین بیر قورویوجو مَلَکی یا دا قورویوجو روحو اولدوغونا اینانیلیردی.